b'\n_START_ARTICLE_\nEwa Da Cruz\n_START_SECTION_\nBiografi\n_START_PARAGRAPH_\nDa Cruz er f\xc3\xb8dt i Troms\xc3\xb8 og vokste opp i Bergen. Hun begynte modellkarrieren i 18-\xc3\xa5rsalderen. Siden flyttet hun til New York for studier ved American Academy of Dramatic Arts hvor hun ble uteksiminert i 2004. I USA har hun hatt roller i filmer som Bella, Kettle of Fish, Sex & Sushi, Dice, Charlie, Abingdon og I Think I Thought. I s\xc3\xa5peserien As the World Turns (ATWT) p\xc3\xa5 CBS spilte hun karakteren Vienna Hyatt fra 2006 til juli 2010. Cruz ble k\xc3\xa5ret til en av s\xc3\xa5peserienes vakreste kvinner i Soap Opera Digest i 2007. Hun ble ogs\xc3\xa5 k\xc3\xa5ret til ATWTs hotteste "nykommer" i Soap Opera Digest samme \xc3\xa5r. _NEWLINE_Hun har posert naken for den norske utgaven av Playboy og ble \xc2\xabPlaymate of the Month\xc2\xbb i mai 1999. Hun er tilknyttet de norske utgavene av magasinene Cosmopolitan og Mascara p\xc3\xa5 freelancebasis.'